recursal/SuperWikiNEXT-32B huggingface dataset:
**زین الشرف بنت جمیل**، اردن کی سابق ملکہ اور خاتون اول، اردن کے سابق سلطان شاہ حسین بن طلال کی والدہ اور طلال بن عبداللہ کی بیوی ہیں۔ بنو ہاشم کے اشراف خاندان سے نسبی تعلق تھا۔ جدید اردنی معاشرے میں خواتین کی نشاۃ ثانیہ کی علمبردار سمجھی جاتی ہیں، تمام سماجی، انسانی اور رفاہی شعبوں میں فعال کردار رہا ہے۔ انھوں نے اردن میں خواتین کے لیے ہر طرح کے علمی اور تعلیمی مراحل میں خاطر خواہ حصہ لیا ہے اور کام کیا ہے۔ بجا طور پر وہ خیراتی اور رفاہی کام کرنے والی تنظیموں اور اداروں کی مشفق ماں کی طرح تھیں، شاہ حسین بن طلال کی جانب سے انھیں "مادر ملکہ" کا تکریمی اور اعزازی خطاب دیا گیا تھا۔

ولادت و نسب
-----------

زین الشرف بنت جمیل کی پیدائش مصر کے شہر اسکندریہ میں 2 اگست سنہ 1916 عیسوی میں ہوئی۔

**نسب:** زین الشرف بنت جمیل بن ناصر بن علی بن محمد بن عبد المعین بن عون (یہاں پر شاہ طلال بن عبداللہ کا نسب مل جاتا ہے) بن محسن بن عبد اللہ بن حسین بن عبد اللہ بن حسن بن محمد ابو نمی ثانی بن برکات بن محمد بن برکات بن حسن بن عجلان بن رمیثہ بن محمد بن ابو نمی اول بن حسن بن علی اکبر بن قتادہ بن ادریس بن مطاعن بن عبد الکریم بن عیسی بن حسین بن سلیمان بن علی بن عبد اللہ بن محمد الثائر بن موسی ثانی بن عبد اللہ الرضی بن موسی الجون بن عبد اللہ المحض بن حسن المثنی بن حسن بن [علی بن ابی طالب]] ہاشمی قریشی۔

ان کے والد جمیل بن ناصر سلطنت عثمانیہ کے خلاف پہلی جنگ عظیم سنہ 1916ء کی عرب بغاوت میں شریک تھے اور امیر فیصل بن حسین کے لشکر میں شامل تھے، جب 1919ء میں سوریا، عراق میں فیصلیہ حکومت بنی تو فیصل بن حسین نے انھیں حوران کا حاکم بنا دیا۔ 1921ء میں حکومت گرنے کے بعد عبد اللہ اول کے پاس اردن آ گئے اور وہاں ان کے ساتھ اردنی حکومت قائم کرنے میں مدد کی۔ عبد اللہ اول نے انھیں عرب بغاوت میں نمایاں کارنامہ انجام دینے پر "امیر" کا لقب دیا اور دیوان امارت کا سربراہ مقرر کر دیا، وفات 30 اگست 1938ء تک اسی عہدہ پر فائز رہے۔

زین الشرف کی والدہ **وجدان ہانم** ازمیر کے والی شاکر پاشا قبرصی کی بیٹی تھیں شاکر پاشا، صادق پاشا کے بھائی تھے جو عثمانی بحریہ کے چیف کمانڈر تھے۔

اولاد
-----

شاہ طلال بن عبداللہ سے شادی سنہ 1934 میں ہوئی اور ان سے تین لڑکے اور ایک لڑکی پیدا ہوئی۔

* شاہ حسین بن طلال
* محمد بن طلال
* حسن بن طلال
* بسمہ بنت طلال

وفات
----

26 اپریل سنہ 1994ء کو سویٹزرلینڈ کے لوزان اسپتال میں وفات ہوئی، اگلے دن نعش کو عمان لایا گیا اور وہاں تدفین ہوئی۔

حوالہ جات
---------

1. 1 2  فائنڈ اے گریو میموریل شناخت کنندہ:  — بنام: Zein Al-Sharaf — اخذ شدہ بتاریخ: 9 اکتوبر 2017
2. ↑  "معلومات عن زين الشرف بنت جميل على موقع genealogics.org"۔ genealogics.org۔ 31 دسمبر 2019 میں اصل سے آرکائیو شدہ
3. ↑  الألبوم الهاشمي؛ رقم الإيداع لدى المكتبة الوطنية: ( 230/ 3/ 1994)
4. ↑  عمّان، بين الأمس واليوم. للمؤلف أرسلان رمضان بكج. تصميم هلينا هنلي وطباعة دبليو إس كويل، لندن وإبسويتش
دیگر استعمالات کے لیے، دیکھیے سايبرگ (ضد ابہام)۔

Being with both organic and biomechatronic body partsسانچہ:SHORTDESC:Being with both organic and biomechatronic body parts

سائبورگ (/ˈsaɪbɔːrɡ/)—سائبرنیٹک اور حیاتیات کی ایک بندرگاہ۔ ایک ایسا وجود ہے جس میں دونوں نامیاتی اور بائیو میکٹرونک جسمانی حصے ہوتے ہیں۔ یہ اصطلاح 1960 میں مینفریڈ کلائنس اور ناتھن ایس کلائن نے بنائی تھی۔

تعریف اور امتیازات
------------------

"سائبورگ" بایونک ، بائرو بوٹ یا اینڈرائیڈ جیسی چیز نہیں ہے;یہ کسی ایسے جاندار پر لاگو ہوتا ہے جس نے کچھ مصنوعی جزو یا ٹیکنالوجی کے انضمام کی وجہ سے کام یا بہتر صلاحیتوں کو بحال کیا ہے جو کسی قسم کے تاثرات پر انحصار کرتا ہے۔ اگرچہ سائبورگ عام طور پر پستان دار جانوروں کے بارے میں سوچا جاتا ہے ، انسانوں سمیت ، وہ تصوراتی طور پر کسی بھی قسم کے جاندار بھی ہوسکتے ہیں۔

اصل سائبرجائزیشن کی کوششیں
--------------------------

سائبرگ نیل ہاربیسن اپنے اینٹینا امپلانٹ کے ساتھ۔
موجودہ مصنوعی ایپلی کیشنز میں ، اوٹو بوک ہیلتھ کیئر کے ذریعہ تیار کردہ سی ٹانگ کا نظام انسانی ٹانگ کو تبدیل کرنے کے لیے استعمال کیا جاتا ہے جسے چوٹ یا بیماری کی وجہ سے کاٹ دیا گیا ہے۔ مصنوعی سی ٹانگ میں سینسر کا استعمال صارف کی قدرتی چال کو نقل کرنے کی کوشش کرکے نمایاں طور پر چلنے میں مدد کرتا ہے ، کیونکہ یہ کاٹنے سے پہلے ہوگا۔ سی ٹانگ اور زیادہ جدید iLimb جیسے مصنوع کو کچھ لوگ حقیقی دنیا کی سائبرگ ایپلی کیشنز کی اگلی نسل کی طرف پہلا حقیقی قدم سمجھتے ہیں۔[*حوالہ درکار*] مزید برآں کوکلیئر ایمپلانٹس اور مقناطیسی امپلانٹس جو لوگوں کو یہ احساس فراہم کرتے ہیں کہ وہ دوسری صورت میں نہ ہوتے اس کے علاوہ سائبرگ بنانے کے بارے میں بھی سوچا جا سکتا ہے۔[*حوالہ درکار*]

### فن میں

سائبورگ آرٹسٹ مون ریباس ، سائبورگ فاؤنڈیشن کے بانی TED (2016) میں اپنے زلزلہ احساس امپلانٹ کے ساتھ پرفارم کرتے ہوئے
سائبورگ کا تصور اکثر سائنس فکشن سے وابستہ ہوتا ہے۔تاہم ، بہت سے فنکاروں نے سائبرنیٹک حیاتیات کے بارے میں عوامی شعور پیدا کرنے کی کوشش کی ہے;یہ پینٹنگز سے لے کر تنصیبات تک ہو سکتے ہیں۔ کچھ فنکار جو اس طرح کی تخلیقات تخلیق کرتے ہیں وہ ہیں نیل ہاربیسن ، مون ریباس ، پیٹریشیا پکسنینی ، اسٹیو مان ، اورلان ، ایچ آر گیگر ، لی بل ، وفا بلال ، ٹم ہاکنسن اور اسٹیلارک۔

حوالہ جات
---------

1. ↑  Cyborgs and Space, in *Astronautics* (September 1960), by Manfred E. Clynes and American scientist and researcher Nathan S. Kline.
2. ↑  Carvalko, Joseph (2012)۔ The Techno-human Shell-A Jump in the Evolutionary Gap۔ Sunbury Press۔ ISBN 978-1-62006-165-7
3. ↑  "Otto Bock HealthCare : a global leader in healthcare products – Otto Bock"۔ ottobockus.com۔ 30 مارچ 2008 میں اصل سے آرکائیو شدہ

  


|  |  |
| --- | --- |
|  | ویکی ذخائر پر **سايبرگ** سے متعلق سمعی و بصری مواد ملاحظہ کریں۔ |
بلوچ روایات کے مطابق میر جلال خان کے چار لڑکے، رند، لاشار، ، کورائی اور ہوت تھے۔ رند و لاشار لڑاکے تھے، جب کہ کورائی اور ہوت چرواہے تھے۔ اس کا مطلب یہی ہے کہ کورائی اگرچہ لڑاکا نہیں تھے، مگر انھوں نے منگولوں کے خلاف مزاحمت حمایت اور مدد کی تھی، اس لیے انھیں بلوچ وفاق میں شامل کر لیا گیا تھا۔

بلوچستان میں کورائی کسی واحد قبیلے کی شکل میں منظم نہیں ہیں بلکہ منتشر حالت میں مختلف قبیلوں اور گروہوں میں ملتے ہیں۔ اس کے علاوہ یہ برصغیر میں مختلف مقامات پر اور راجپوتوں میں بھی ملتے ہیں۔ ان کا ذکر سب سے پہلے مہا بھارت میں ملتا ہے کہ کرو قبیلہ دو بھائیوں یعنی کورو اور پانڈؤ کے درمیان مہا بھارت ہوئی تھی۔ جس میں پانڈؤ جیت گئے تھے،

شخصیات
------

* حافظ عبدالکریم کورائی( وفاقی وزیر ) ڈیرہ غازیخان
* سردار فتح خان کورائ
* چیف سردار خالدمصطفٰی کورائی پی ایس پی
* سردار صاحب خان کورائی بلوچ

کورائی مقامات
-------------

* کورائی گوٹھ (پنو عاقل)
* گوٹھ حاجی سومر خان کورائی
* گوٹھ آمین واحد بخش کورائی
* بستی بوہنڑاں والی موضع راناواہن تحصیل

کہروڑ پکا ضلع لودھراں۔

* بستی لشکر خان کورائ،موضع فتح پور

حوالہ جات
---------

بلوچستان گزیٹیر

ہتو رام۔ بلوچستان

برگیڈیر ایم حسن عثمان۔ بلوچستان
**جامع مسجد شیخ زايد** (عربی:جَامِع ٱلشَّيْخ زَايِد ٱلْكَبِيْر) متحدہ عرب امارات کے دار الحکومت ابوظہبی میں واقع ہے۔ ملک کی سب سے بڑی مسجد، یہ روزانہ کی نماز کے لیے اہم عبادت گاہ ہے۔ عید کی نماز کے دوران یہاں 41 ہزار سے زائد لوگ اکھٹے ہوئے۔

یہ مسجد متحدہ عرب امارات کے پہلے صدر شیخ زاید بن سلطان النہیان کے حکم کی تکمیل ہے۔ یہ متحدہ عرب امارات کی سب بڑی مسجد ہے۔ چاروں کونوں پر کھڑے چار منار 351 فٹ اونچے ہیں اور اس کے 84 ماربل کے گنبد ہیں۔ اس مسجد کے صحن کا رقبہ 180000 مربع فٹ ہے۔ جس میں سنگ مرمر اور پچی کاری کا کام نہایت خوبصورت انداز میں کیا گیا ہے۔ اس مسجدمیں 40 ہزار نمازی نماز ادا کر سکتے ہیں۔ مرکزی ہال میں 7 ہزار نمازیوں کے لیے گنجائش موجود ہے۔ جبکہ اطراف میں دو چھوٹے ہال ہیں اور ہر ہال میں پندرہ سو خواتین بھی نماز ادا کر سکتی ہیں۔ ہال کے اوپر مرکزی گنبد کا قطر 106 فٹ ہے جو صحن سے 279 فٹ بلند ہے۔ شیخ زاید بن سلطان کا جسد خاکی بھی مسجد کے احاطے میں دفن ہے۔
دنیا کا سب سے بڑا قالین اسی مسجد میں بچھایا گیا ہے۔
دنیا بھر کے زائرین اس مسجد کی کمال تعمیراتی فن کاری اور ماہرانہ کام کو س رہاتے ہیں۔

یوٹیوب ویڈیو
------------

*

گیلری
-----

* 
* 
* 
*
توحید کے معنی ہیں کہ خالق ومالک کائنات کو ایک جاننا۔ اللہ تعالٰی کی وحدانیت کو عموماً سمجھانے کی خاطر تین اجزاء میں تقسیم کیا جاتا ہے؛

توحید
-----

یعنی خدا ایک اور اکیلا ہے اور اس کا کوئی شریک نہیں۔
دلیل: انتھائی سادہ دلیل (Argument) جو پیش کی جا سکتی ہے وہ قرآن میں بیان ہوئی ہے۔ اگر سادہ الفاظ میں سمجھنا ہو تو ہم کہ سکتے ہیں: اگر دو یا زیادہ خدا ہوتے تو ان کی رائے میں کبھی نہ کبھی ضرور اختلاف ہوتا اور دنیا کے نظام میں خلل واقع ہوجاتا لیکن دنیا کے نظام میں خلل نہ ہونا اور ایک ہی قسم کے نظم کا نظر آنا اس بات کی دلیل ہے کہ اس کائنات کا مالک ایک ہی اور وہ خداوند متعال کی ذات اقدس ہے۔

اللہ تعالٰی کو ذات میں واحد جاننا
---------------------------------

قال تعالى:
لقد كفر الذين قالوا إن الله ثالث ثلاثة

بے شک انھوں نے کفر کر دیا جنھوں نے کہا کہ اللہ تین کا تیسرا ہے (القرآن)

اللہ تعالٰی کو صفات میں یکتا جاننا
----------------------------------

قل لا يعلم من في السماوات والأرض الغيب إلا الله وما يشعرون ايّان يبعثون (سورة النمل)

آپ کہہ دیجیئے کہ آسمان وزمین والوں میں سے کوئی غیب جاننے والا نہیں سوائے الله کے اور ان کو تو یہ بھی معلوم نہیں کہ دوبارہ کب زندہ کیے جائیں گے۔

اللہ تعالٰی کو صفات کے تقاضوں میں یکتا جاننا
--------------------------------------------

وأن المساجد لله فلا تدعوا مع الله أحدا (سورة جن آية ١٨)
**بصریاتی حرف شناسی**، (عموماً ایک مفراس Scanner کے ذریعے حاصل کیے گئے) ٹائپ شدہ، ہاتھ سے لکھے یا چھاپے گئے متن کا آلے کے قابلِ ترمیم شکل میں میکانیکی یا برقیاتی ترجمہ ہے۔

### تعارف

اکثر اوقات ایسا ہوتا ہوگا جب آپ کوڈوکیومنٹ کے کئی کئی صفحات ٹائپ کرنے پڑتے ہوں گے یا پھر سی وی، ایپلی کیشن یا ڈوکیومنٹ ٹائپ کرکے پرنٹ نکال لیں اور فائل محفوظ ہوئے بغیر بند ہو جائے تو بھی جھنجٹ ہوتی ہے کہ کیا اب اسے دوبارہ ٹائپ کریں؟----
اگر آپ کے پاس ایک عدد اسکینر موجود ہے تو پریشان ہونے کی ضرورت کوئی نہیں آپ اپنے ڈوکیومنٹس اسکینر کے ذریعہ ٹائپ کرسکتے ہیں -
آپ کہیں گے وہ کیسے؟ تو ہمارا جواب ہے "بصریاتی حرف شناسی" کے ذریعہ
بصریاتی حرف شناسی کے ذریعہ آپ کسی بھی پرنٹ شدہ ڈوکیومنٹ اور خوشخط ہینڈرائٹنگ کے صفحات کو ٹائپ کیے بغیرکمپیوٹر کے ایڈِٹ ایبل ٹیکسٹ میں تبدیل کرسکتے ہیں اور یہ سب کسی بھی اسکینر، ڈیجیٹل کیمرا اور امیج فائل کے ذریعہ ممکن ہے۔

بصریاتی حرف شناسی کا استعمال بڑے پیمانے پر کتابوں اور دستاویزات کو الیکٹرانک فائلوں میں تبدیل کرنے، کسی دفتر میں موجود
کاغذی ریکارڈ رکھنے کے نظام کو کمپیوٹرمیں محفوظ رکھنے یا ویب گاہ پر متن شائع کرنے میں کیا جاتا ہے۔ بصریاتی حرف شناسی ممکن بناتا ہے آپ متن میں کوئی لفظ یا فقرہ کی تلاش کرکے اس میں ترمیم کرسکیں ،بصریاتی حرف شناسی، مصنوعی ذہانت artificial intelligence اور کمپیوٹر وژن computer vision کے میدان میں ترقی کا باب ہے۔

بصریاتی حرف شناسی نظام کی کامیابی کا دارومدار کسی بھی طرح کے حرف کی شبیہہ کو پہچان کر اس کو متن میں تبدیل کرنے ہر منحصر ہے، بصریاتی حرف شناسی نظام کے ابتدائی ورژن میں ہر رسم الخط کے لیے ایک پروگرام کی ضرورت پڑتی تھی اور ایک وقت میں صرف ایک فونٹ پر کام کیا جا سکتا تھا۔ بصریاتی حرف شناسی نظام کی درستی کے بعد موجو دہ ذہین نظام تمام طرح کے فونٹ اور رسم الخط کو متن میں تبدیل کرنے کی صلاحیت رکھتا ہے اور ہر آپریٹنگ سسٹم پر استعمال کیا جا سکتا ہے۔

### تسمیات

بصریاتی حرف شناسی کو انگریزی زبان میں Optical Character Recognition کہاجاتا ہے اور اِس کا مخفف OCR لکھا جاتا ہے۔

### وضاحت

جب کسی مفراس کے ذریعے کسی شبیہہ کو کمپیوٹر میں منتقل کیا جاتا ہے تو کمپیوٹر اُسے بطورِ شبیہہ ہی رکھتا ہے، یعنی اُسے بطورِ متن استعمال نہیں کیا جا سکتا ہے۔ اِس شبیہہ سے متن حاصل کرنؒے کے لیے ایک طراز استعمال کیا جاتا ہے جسے بصریاتی حرفی پہچان کہاجاتا ہے۔ یہ طراز شیبیہہ میں سے متن کو حاصل کرکے اُسے ایسی شکل میں محفوظ کرتا ہے جس میں آلے یعنی کمپیوٹر کے ذریعے ترمیم کی جا سکتی ہے۔

### سافٹ وئیر

اس ٹیکنالوجی پر تیار کردہ سافٹ وئیر میں اومنی پیج، کیونی فورم، ریڈ آئرس، پیج جینی، ایبی فائن ریڈر، ایبی اسکین ٹو ڈوکیومنٹ، ٹاپ او سی آر، انٹیلی جنٹ او سی آر، ٹرانسیم او سی آر، ڈوک شوٹ، او سی آرٹیکسٹ اسکین، سافٹ رائٹنگ، ٹیبل ایکسٹریکٹر، سمپل او سی آر وغیرہ مشہور ہیں۔

بیرونی روابط
------------

اومنی پیج

کیونی فورم

ریڈ آئرس

پیج جینی

ایبی فائن ریڈر، ایبی اسکین ٹو ڈوکیومنٹ

ٹاپ او سی آر

انٹیلے جنٹ او سی آر

ٹرانسیم او سی آر

ڈوک شوٹ

او سی آرٹیکسٹ اسکین

سافٹ رائٹنگ

ٹیبل ایکسٹریکٹر

سمپل او سی آر

اسکین ٹو سارٹ اِٹ

مزید دیکھیے
-----------

* شمارندگی لسانیات
* بصریاتی نشانی پہچان
* کلامی پہچان
* کمپیوٹر ویژن

|  |  |
| --- | --- |
|  | ویکی ذخائر پر **بصریاتی حرف شناسی** سے متعلق سمعی و بصری مواد ملاحظہ کریں۔ |
**ابو واقد صالح بن محمد بن زیدہ اللیثی** ، آپ تابعی ، مجاہد اور ضعیف درجہ کے حدیث کے راوی ہیں۔آپ نے مسلمہ بن عبدالملک کے ساتھ مل کر کافی جنگیں لڑی۔آپ کا انتقال 145ھ میں مدینہ منورہ میں ہوا۔

### روایت حدیث

اس سے مروی ہے کہ: اسحاق، زیدہ کے خادم، انس بن مالک، سالم بن عبد اللہ بن عمر بن خطاب، سعید بن مسیب، عامر بن سعد بن ابی وقاص، عمارہ بن خزیمہ بن ثابت، عمر بن عبد العزیز، محمد بن عبد الرحمٰن بن ثوبان اور نافع، ابن عمر کے ایک خادم، ابو عروہ الدوسی، صحابہ میں سے ایک، ابو سلمہ بن عبد الرحمٰن بن عوف اور ولید بن ہشام المعیطی راوی: ابو اسحاق فزاری، حاتم بن اسماعیل، خالد بن الیاس، سعید بن عبد الرحمٰن جمحی، عبد اللہ بن جعفر مدینی،عبد اللہ بن حارث مخزومی ، عبد اللہ بن حارث جماحی حاطبی، عبد اللہ بن دینار اور عبد اللہ بن عبد اللہ اموی، عبد العزیز بن محمد الدراوردی، محمد بن صالح مدنی ازرق، ہشام بن عبد اللہ بن عکرمہ مخزومی اور وہیب بن خالد اور ابوبکر بن عبد اللہ بن ابی سبرہ۔

### جراح اور تعدیل

یحییٰ بن معین نے کہا: "ضعیف ہے ۔" احمد بن حنبل نے کہا: "میں اس میں کوئی حرج نہیں دیکھتا۔" امام عجلی نے کہا: "اس کی حدیث لکھی گئی ہے لیکن وہ قوی نہیں ہے۔" امام بخاری نے کہا: "فیہ نظر "حدیث قابل اعتراض ہے، سلیمان ابن حرب اور ابو داؤد کہتے ہیں: "وہ حدیث میں مضبوط نہیں تھے۔" امام نسائی اور ابن عدی نے کہا: اس کی بعض احادیث صحیح ہیں اور بعض منکر ہیں اور وہ ان ضعیفوں میں سے ہیں جن کی احادیث لکھی گئی ہیں۔ابو حاتم رازی اور ابو زرعہ رازی۔ ابوداؤد، امام ترمذی اور نسائی نے الیوم اللیلہ میں ان سے روایات لی ہیں۔اور ابن ماجہ نے بھی ان سے روایت کیا ہے۔

### وفات

آپ کی وفات 145ھ میں ہوئی ۔

حوالہ جات
---------

1. ↑  جمال الدين المزي تهذيب الكمال في أسماء الرجال، تحقيق: بشار عواد معروف (ط. 1)، بيروت: مؤسسة الرسالة، ج. 13، ص. 85،
2. ↑   جمال الدين المزي، تهذيب الكمال في أسماء الرجال، تحقيق: بشار عواد معروف (ط. 1)، بيروت: مؤسسة الرسالة، ج. 13، ص. 85،
**قیصر رشید خان** (پیدائش 31 مارچ 1961ء ۔۔۔۔۔ وفات 2 جنوری 2024ء) ایک پاکستانی قانون دان تھے، جو پشاور عدالت عالیہ کے منصب اعلیٰ پر فائز رہے، ،

پیدائش
------

قیصر رشید خان 31 مارچ 1961ء کو ملاکنڈ میں پیدا ہوئے۔

تعلیم
-----

کیڈٹ کالج کوہاٹ سے سیکنڈری ایجوکیشن کی تعلیم 1976ء میں مکمل کی، ،1978ء کو اسلامیہ کالج یونیورسٹی سے ایف ایس سی کی، 1981ء کو گریجویشن کی ڈگری حاصل کی
1984ء کو خیبر لا کالج سے قانون کی ڈگری حاصل کرنے کے بعد 1987ء میں پشاور یونیورسٹی سے ایم اے پولیٹیکل سائنس کیا. 1991ء کو اسی یونیورسٹی سے ایم اے جرنلزم بھی کیا،

عدالتی منصب
-----------

وہ 2 اگست 2011 کو پشاور ہائی کورٹ کے ایڈہاک جج تعینات ہوئے تھے۔

سابق چیف جسٹس 12 جون 2013 کو پشاور ہائی کورٹ کے مستقل جج مقرر ہوئے تھے۔ بھر 28 جون 2018ء کو سنئیر منصف بنے، وہ 16 نومبر 2020 کو پشاور ہائی کورٹ کے قائمقام چیف جسٹس تعینات ہوئے تھے۔

قیصر رشید خان 9 جنوری 2021ء کو مستقل چیف جسٹس پشاور ہائی کورٹ تعینات ہوئے تھے۔ وہ 31 مارچ 2023ء تک چیف جسٹس پشاور ہائی کورٹ رہے

وفات
----

2 جنوری 2024ء کو وفات پائی ،

حوالہ جات
---------
ایک مقومہ کا سادہ سا خاکہ جس میں بائیں جانب متناوب رو اور دائیں جانب راست رو کو دکھایا گیا ہے؛ تفصیل کے لیے مضمون دیکھیے۔
**تخلیص کار** یا **ریکٹی فائر** (انگریزی: rectifier) ایک ایسی برقیاتی اختراع کو کہا جاتا ہے کہ جو متبادل رو (alternate current) کو راست رو (direct current) میں تبدیل کرتا ہے؛ یعنی مقررہ ادوار یا دورانیوں کے ساتھ اپنی سمت بدلتے رہنے والی برقی رو کو ایک ایسی رو (current) میں بدل دیتا ہے جو محض ایک ہی سمت رواں رہتی ہے۔یہ عمل ریکٹی فکیشن یا **تخلیص کاری** کہلاتا ہے۔اس ہی تصور کو یوں بھی لیا جاسکتا ہے کہ یہ آلہ یا اختراع اصل میں آگے پیچھے دونوں جانب بہنے والی برقی رو کی اصلاح کر کے اس کی سمت کو ایک جانب قائم کرتا ہے؛ یہی وجہ ہے کہ اس کو مقومہ کہا جاتا ہے کیونکہ یہ برقی رو کی سمت کی اصلاح کرکے اس کی ایک سمت قائم کرتا ہے۔ مقومہ کا لفظ مُقَوِّم (muqaw-wim) سے بنا ہے جس کے معنی اصلاح کرنے والے یا قائم کرنے والے کے ہوتے ہیں؛ اسی ابجد ترکیب مقوم میں اگر واؤ پر زیر کی بجائے زبر لایا جائے ہے تو اس کے معنی اردو لغات میں قائم ہوجانے والے یا اصلاح ہو جانے والے کے آتے ہیں۔چھوٹے اور ڈبے میں بند ریکٹی فائر کو اکثر ایڈاپٹر (adopter) یا پاور سپلائی (power supply) بھی کہتے ہیں۔

ریکٹی فائر کیسے کام کرتا ہے
---------------------------

مرکری آرک ریکٹی فائر
فل ویو ریکٹی فائر۔ بائیں جانب سے آلٹرنیٹنگ کرنٹ ٹرانسفورمر میں داخل ہو رہا ہے جسے دو ڈائی اوڈ ڈائریکٹ کرنٹ میں تبدیل کر دیتے ہیں۔ تبدیل شدہ ڈائریکٹ کرنٹ دائیں جانب دکھایا گیا ہے۔ کیپیسٹر کی مدد سے اس ڈائریکٹ کرنٹ کی ناہمواری دور کی جا سکتی ہے جسے اسموتھنگ کہتے ہیں۔ ٹرانسفورمر ریکٹیفائر کے لیے لازمی نہیں ہوتے لیکن ڈائیوڈ لازمی ہوتے ہیں۔
ہاف ویو ریکٹی فائر۔ جب صرف ایک ڈائی اوڈ استعمال ہوتا ہے تو آدھی "ریکٹی فیکیشن" ہوتی ہے۔ ہاف ویو ریکٹی فائر بیٹری تو چارج کر دیتے ہیں مگر آڈیو ایمپلی فائر کے لیے استعمال نہیں کیے جا سکتے کیونکہ آڈیو کوالٹی بری طرح گر جاتی ہے۔
سلیکون ڈائیوڈ کی ایجاد سے پہلے ریکٹی فیکیشن ایک مشکل کام ہوتا تھا۔ ایک اے سی موٹر چلا کر ڈی سی ڈائنامو گھمایا جاتا تھا تاکہ ڈی سی حاصل ہو سکے۔
ریکٹی فائر سلیکون، ویکیوم ٹیوب، مرکری آرک والوز یا سولڈ اسٹیٹ ڈائیوڈ سے بنائے جاتے ہیں۔ جب ریکٹی فائر میں سے سمت بدلتا ہوا آلٹرنیٹنگ کرنٹ گزرتا ہے تو ریکٹی فائر اسے ڈائریکٹ کرنٹ میں بدل دیتا ہے جو ایک ہی سمت بہتا ہے۔  

آلٹرنیٹنگ کرنٹ کی فریکوینسی چند ممالک میں 50 ہوتی ہے جبکہ کچھ ممالک 60 ہرٹز کی فریکوینسی استعمال کرتے ہیں۔ ریکٹیفائیر میں سے گزرنے کے بعد جب یہ ڈی سی کرنٹ بن جاتا ہے تو اس کی فریکوینسی صفر ہو جاتی ہے۔ ہرٹز کو Hz سے ظاہر کرتے ہیں۔

لال رنگ کی لکیر سے آلٹرنیٹنگ کرنٹ (AC) دکھایا گیا ہے۔ ہرے رنگ کی لکیر ہاف ویو ریکٹیفائیڈ ڈائریکٹ کرنٹ ظاہر کر رہی ہے۔ نیلی لکیر فل ویو ریکٹیفائیڈ ڈائریکٹ کرنٹ ظاہر کر رہی ہے۔ بیٹری کی DC میں اتنے اتار چڑھاو نہیں ہوتے بلکہ ایک سیدھی لکیر ہوتی ہے۔

استعمالات
---------

ریکٹی فائر گاڑیوں اور UPS وغیرہ کی بیٹری چارج کرنے کے لیے اور لیبارٹری میں تجربات کے لیے استعمال ہوتے ہیں۔ AC سے استعمال ہونے والے ہر ریڈیو، ٹی وی اور کمپیوٹر میں یہ ریکٹی فائر پہلے ہی سے نصب ہوتا ہے۔

ہر گاڑی کے آلٹرنیٹر کے اندر 6 سلیکون ڈائیوڈ نصب ہوتے ہیں جو تھری فیز آلٹرنیٹنگ کرنٹ کو ڈی سی بنا کر بیٹری چارج کر دیتے ہیں۔

مزید دیکھیے
-----------

* ڈائیوڈ
* انورٹر۔ ڈی سی سے اے سی بنانے کا آلہ
* برج ریکٹیفائر
* کار کی بیٹری

حوالہ جات
---------

1. ↑  "Rectifier", *Concise Encyclopedia of Science and Technology*, Third Edition, Sybil P. Parker, ed. McGraw-Hill, Inc. 1994, p. 1589.
پاکستان کے نامور ماہر قانون اور سپریم کورٹ آف پاکستان کے سابق جج

جسٹس (ر) دراب پٹیل 13 ستمبر 1924ء کو کوئٹہ میں پیدا ہوئے۔ جسٹس دراب پٹیل کا تعلق ایک کاروباری پارسی خاندان سے تھا۔ اپنی پیدائش کے ساتھ ہی وہ والدہ کے سائے سے محروم ہو گئے تھے چنانچہ ان کی تعلیم و تربیت ان کی دادی نے کی جو بمبئی میں مقیم تھیں۔ دراب پٹیل نے بمبئی میں ایم اے اور ایل ایل بی تک تعلیم حاصل کی جس کے بعد مزید تعلیم کے حصول کے لیے وہ انگلستان چلے گئے۔ 1954ء میں وہ پاکستان آگئے اور وکالت کے پیشے سے وابستہ ہوئے۔ 1966ء میں وہ مغربی پاکستان ہائی کورٹ کے اور 1976ء میں سپریم کورٹ آف پاکستان کے جج مقرر ہوئے۔ درمیان میں انھیں بلوچستان یونیورسٹی کے پہلے وائس چانسلر کے طور پر خدمات انجام دینے کا موقع بھی ملا۔وہ سپریم کورٹ کی اس بنچ کے رکن تھے جس نے ذوالفقار علی بھٹو کی اپیل کی سماعت کی تھی۔ اس مقدمے میں جسٹس (ر) دراب پٹیل نے اپنا اختلافی نوٹ تحریر کیا تھا اور بھٹو کو رہا کرنے کی سفارش کی تھی۔ 1981ء میں جب جنرل ضیاء الحق نے پی سی او نافذ کیا تو جسٹس دراب پٹیل نے استعفیٰ دے دیا۔ اس کے بعد تادم مرگ وہ انسانی حقوق کے تحفظ کے لیے جدوجہد کرتے رہے۔ وہ انسانی حقوق کمیشن پاکستان کے بانی اور تاحیات چیئرمین تھے۔ 15 مارچ 1997ء کو جسٹس (ر) دراب پٹیل کراچی میں وفات پاگئے

حوالہ جات
---------

حوالہ جات
### زراعت، درخت، پودے

اگرچہ وادی سندھ کی تہذیب تجارت و صنعت سے وابستہ متوسط طبقے کو ثابت کرتی ہے۔ لیکن سندھ سلطنت کی بنیادی معیشت لازماً زرعی تھی۔ بڑی اجناس گندم اور جوار تھیں۔ گندم پتھر کے کھرل میں پتھر ہی کے موصل سے پیسی جاتی تھی اور جو لکڑی کی اوکھلی میں لکڑی ہی کے موصل سے جھڑے جاتے تھے۔ مٹر، خربوزے اور تل بھی ہوتے تھے۔ کیوں کہ ان کے بیج ہڑپہ سے ملے ہیں۔ موہنجودڑو میں کچھ پتھر کی کجھوریں اور پتھراہی گھٹلیاں ملی ہیں، برتنوں پر بنے درختوں میں کھجور کا درخت، ناریل کا پھل، انار اور کیلا بھی دکھائی دیتا ہے۔ موہنجودڑو سے تانبے اور چاندی کی اشیائ کے ساتھ سوتی کپڑے کا ٹکڑا بھی ملا ہے۔ موہنجودڑو سے پٹ سن کا ریشہ بھی ملا ہے۔ لہذا پٹ سن کی رسیاں اور بوریاں عام استعمال ہوتی تھیں۔ ایک جگہ مچھلی پکڑنے کا کانٹا اور اس کے ساتھ پٹ سن کا ریشہ لپٹا ہوا تھا ۔

### جانور

 کتے، بیل، گائے اور بھینس عام پالے جاتے تھے۔ بعض جگہوں پر سور کی ہڈیاں ملی بھی ہیں۔ گھوڑے بھی تھے۔ گدھے اور خچر کو بھی شامل سمجھنا چاہیے۔ چنھودڑو سے ایک اینٹ ملی ہے جس پر بلی کے پاؤں کے نشانات ہیں اور اس پیچھے قدرے ایک کتے کے پاؤں کے نشانات ہیں۔ یہ دونوں آگے پیچھے بھاگ رہے تھے۔ جب کچی اینٹ پر ان کے پاؤں آئے تو دونوں کے دباؤ اور زاوہ سے ان کی رفتار کا تخمیہ لگایا جاسکتا ہے ۔

 بلی یقینا پالی جاتی ہوگی۔ کیوں کے اناج کے وسیع ذخیروں کو چوہوں سے بچانا ضروری تھا۔ دوسرے جانوروں یا پرندوں کے وجود کے جو ثبوت ملے ہیں۔ ان میں خرگوش، بندر، فاختہ، طوطے، وغیرہ شامل ہیں۔ چھوٹے چھوٹے مٹی کے پنجرے ملے ہیں۔ جن سے ظاہر ہوتا ہے کہ چھنکارنے والے جھینگر اوردوسرے موسیقار کیڑے پالے جاتے تھے۔ جیسا کہ چین میں رواج تھا ۔

 جنگلی جانوروں میں سانڈ بائی سن گینڈے، شیر، سانبھر ہرن، چتکبرا ہرن، پاڑا ہرن وغیرہ عام تھے ۔

ماخذ

یحیٰی امجد۔ تاریخ پاکستان قدیم دور
**علامہ امداد علی امام علی قاضی** سندھ کے نامور ادیب، مفکر اور سندھ کے اعلیٰ پائے کے محقق تھے۔ آپ نے سندھی ادب، ثقافت، علم، فن اور تہذیب پر بہت کام کیا ہے۔

علامہ صاحب 09 اپریل 1886ء کو حیدرآباد، سندھ میں پیدا ہوئے۔ ابتدائی تعلیم میاں عبد العزیز سے حاصل کی۔ 1907ء میں اعلیٰ تعلیم کے لیے انگلستان گئے جہاں سے آپ نے اقتصادیات اور نفسیات کی تعلیم حاصل کی۔ 1910ء میں جرمنی گئے۔ جہاں ایلسا نامی جرمن خاتون سے ملے اور بعد میں شادی ہوئی۔

علامہ 1951ء میں سندھ یونیورسٹی کے پہلے وائس چانسلر مقرر ہوئے۔ آپ نے 1959ء میں استعفا دیا اور سندھی ادبی بورڈ کے لیے کتابیں لکھنے لگے۔

وہ بین القوامی طور پر مانے ہوئے شخص تھے، ان سے متاثر ہونے والوں میں علامہ اقبال، ذاکر حسین (ہندوستان کے سابق صدر)، مولانا ابو الکلام آزاد اور جارج برنارڈ شا قابل ذکر ہیں۔

علامہ صاحب کی زوجہ ایلسا قاضی جنہیں سندھ کے لوگ احترام سے "امڑ ایلسا" کہتے تھے 28 مئی 1967ء میں انتقال کر گئیں۔ علامہ صاحب ان کی وفات کے بعد زیادہ عرصہ زندہ نہ رہ سکے اور 13 اپریل 1968ء کو خودکشی کر کے اپنی حیات کا خاتمہ کیا۔

کتابیات
-------

علامہ صاحب نے اکثر کتاب اور مضامین انگریزی زبان میں لکھے۔

* شاھ صاحب کے رسالے پر تحقیقی مقالا (سندھی)
* Casual peeps at sophia (انگریزی)
* A brown girl in the search of GOD (انگریزی)

حوالہ جات
---------



| * د
* ب
* ت
ماہرین سندھیات |
| --- |
| 
* اسکو پرپولا
* ڈاکٹر نبی بخش بلوچ
* حسام الدین راشدی
* احمد حسن دانی
* آنامیری شمل
* مرزا قلیچ بیگ
* ڈاکٹرعمر بن محمد داؤد پوتہ
* علامہ آئی آئی قاضی
* جوناتھن مارک نوئر
* این جی مجمدار
* ڈاکٹرغلام مصطفیٰ قاسمی
* ایم ایچ پنھور
* ژاں فرانسوا جاریج
* محمد رفیق مغل
* مائیکل بوئون
* ابوالجلال ندوی
* ڈاکٹر غلام علی الانا

 |
**سندھو رومن لپی** یا انڈس رومن اسکرپٹ (انگریزی: **Indus Roman Script** ) سے مراد ایک ایسی اسکرپٹ ہے، جس کے تحت انگریزی حروف تہجی کے ذریعے آسانی کے ساتھ نہ صرف سندھی زبان بلکہ انڈس سولائیزیشن یعنی پاکستان کی سبھی زبانیں یعنی اردو، پنجابی، سرائیکی، بلوچی، پشتو، کشمیری اور خطہ پاکستان کی دیگر زبانیں بھی آسانی کے ساتھ لکھی اور پڑھی جاسکتی ہیں۔

انڈس رومن سندھی میں زیر، زبر اور پیش کی بہت اہمیت ہے۔ **انڈس رومن اسکرپٹ** میں الفاظ کے تلفظ، ساخت، ضروت اور جڑت کے مطابق **زبر** کے لیے A استعمال کی جاتی ہے مگر مخصوص حالتوں یا صورتوں میں **زبر** کے لیے انگریزی کی U بھی استعمال کرنے کی اجازت ہے۔ اسی طرح انڈس رومن اسکرپٹ میں **زیر** کے لیے انگریزی کی آئی I استعمال کی جاتی ہے، مگر خصوصی حالتوں یا صورتوں میں ایکسیپشن کے طور پر **زیر** کے لیے E بھی استعمال میں لانے کی اجازت ہے اور پیش کے لیے **انڈس رومن اسکرپٹ** میں U استعمال کی جاتی ہے۔

انڈس رومن صورتخطی
-----------------

|  |  |  |  |  |
| --- | --- | --- | --- | --- |
| A ا، ع | TH ٿ (سندھی)، تھ | JH جهه | H ه، هه،ح | DD ڏ (سندھی، سرائیکی آواز) |
| B ب | TT ٽ (سندھی)، ٹ | JJ ڄ (سندھی، سرائیکی آواز) | KH خ | DHH ڍ (سندھی)، ڈھ |
| BB ٻ (سندھی اور سرائیکی آواز) | THH ٺ (سندھی)، ٹھ | NJN ڃ (سندھی، سرائیکی آواز) | D د | R ر |
| BH ڀ (سندھی)، بھ | P پ | CH چ | DH ڌ (سندھی)، دھ | RR ڙ (سندھی)، ڑ |
| T ت، ط | J ج | CHH ڇ (سندھی)، چھ | D or D' ڊ (سندھی)، ڈ | S س، ث ،ص |
| SH ش | F ف | PH ڦ (سندھی)، پھ | K ڪ، ک | Q ق |
| G or GHH' غ | KHH ک (سندھی)، کھ | G گ | GH گهه | GG ڳ (سندھی و سرائیکی آواز) |
| NGN ڱ (سندھی و سرائیکی آواز) | L ل | M م | N ن، ں | NN ڻ (سندھی و سرائیکی آواز) |
| W,V و | E, EE, Y ي، ی ے | Z ض، ذ، ز، ظ | X (ایکسیپشن کے طور پر بہ ضرورت استعمال کی جائے) | C (ایکسیپشن کے طور پر بہ ضرورت استعمال کی جائے) |  |

انڈس رومن لغت
-------------

گلوسبی ڈکشنریز نے انڈس رومن اسکرپٹ کو سندھی زبان سمیت خطہ پاکستان کی دیگر زبانوں کے لیے ایک اور موزوں خط تسلیم کرتے ہوئے اپنی ڈکشنریز میں شامل کر لیا ہے۔

مزید دیکھیے
-----------

* رومن اردو

حوالہ جات
---------

1. 1 2  سنڌو رومن سنڌي - وڪيپيڊيا
2. ↑  انڈس اسکرپٹ آن لائن ڈکشنری انٹرنیشنل گلوسبی ڈکشنریز
ایک کیلے کا کپ کیک
**کیلا کیک** ایک ایسا کیک ہے جو کیلے کو بنیادی جزو کے طور پر استعمال کرتے ہوئے دیگر کیک اجزاء کے ساتھ تیار کیا جاتا ہے۔ اسے مختلف طریقوں سے تیار کیا جا سکتا ہے بشمول پرت کیک، مفنز(muffins) اور کپ کیک کے۔ بھاپدیے کیلے کا کیک چینی، انڈونیشیائی اور ویتنامی کھانوں میں پایا جاتا ہے۔ فلپائن میں اصطلاح "کیلا کیک" سے مراد کیلا ڈبل روٹی ہے جو فلپائن کے امریکی نوآبادیاتی دور میں متعارف کرائی گئی تھی۔

تیاری
-----

کیلاکیک کیلے کو بنیادی جزو کے طور پر استعمال کرتے ہوئے تیار کیا جاتا ہے اور کیک کے عام اجزاء جیسے آٹا، چینی، انڈے، مکھن، مارجرین یا تیل اور بیکنگ سوڈا۔ کیلے کو فوڈ پروسیسر یا الیکٹرک مکسر کا استعمال کرتے ہوئے پیسا یا صاف کیا جا سکتا ہے اور کیک کے آمیزے میں ملایا جا سکتا ہے اور کیک کو کیلے کے ٹکڑوں سے سجایا جا سکتا ہے۔ کیلا کیک میں چاکلیٹ کو ایک جزو کے طور پر استعمال کیا جا سکتا ہے جو کیلے کے ساتھ کچھ لوگوں کے لیے ذائقے کا ایک خوشگوار تجربہ بن جاتا ہے۔ اخروٹ اور میکاڈامیاس جیسے گری دار میوے کوآمیزے میں استعمال کیا جا سکتا ہے یا کیک کو اوپر سجاوٹ اور پیشکش کے لیے۔

کیک کی تیاری میں آئسنگ یا گلیز تکنیک کا استعمال کیا جا سکتا ہے جس میں الکوحل والے مشروبات جیسے بوربن شامل ہو سکتے ہیں۔ کیلے کے کیک کو بیک کیا جا سکتا ہے اور اسے بھاپ دیے کیک کے طور پر بھی تیار کیا جا سکتا ہے جس کے لیے فوڈ سٹیمر استعمال کیا جا سکتا ہے۔ کیلے کے کیک کی ساخت نم ہو سکتی ہے۔ اسے ایک تہ دار کیک کے طور پر تیار کیا جا سکتا ہے اور کیک کے آمیزے کو کیلے کے مفنز اور کپ کیک تیار کرنے کے لیے استعمال کیا جا سکتا ہے۔ اسے سبزی پکوان اور کم چکنائی والی ڈش کے طور پر تیار کیا جا سکتا ہے۔ 

* Banana cakes
* کیلے کے کیک کے ٹکڑےکیلے کے کیک کے ٹکڑے
* ایک چاکلیٹ کیلے کا کیک اسٹرابیری آئس کریم سے سجا ہوا ہے۔ایک چاکلیٹ کیلے کا کیک اسٹرابیری آئس کریم سے سجا ہوا ہے۔
* ایک کیلے کا کیک کٹے ہوئے کیلے سے سجا ہوا ہے۔ایک کیلے کا کیک کٹے ہوئے کیلے سے سجا ہوا ہے۔

اقسام
-----

### چینی کھانوں میں

 سرخ بین کے پیسٹ کے ساتھ ذائقہ دار کیلے کے کیک
چینی کھانوں میں، کیلے کا کیک *گاؤ* کی ایک قسم ہے، جس سے مراد بھاپ دیے، آٹے پر مبنی کیک ہے۔ چینی *گاؤ* کو عام طور پر کھانے کے ساتھ یا چائے کے ساتھ کھانے کے درمیان میں پیش کیا جاتا ہے اور عام طور پر اسے میٹھے کے طور پر نہیں پیش کیا جاتا ہے۔

### بانھ چوئی

بانھ چوئی ایک ویتنامی کیلے کا کیک یا ڈبل روٹی کھیر ہے۔ کیک کو عام طور پر بھاپ دی جاتی ہے اور ڈؒبل روٹی کھیر کو پکایا جاتا ہے۔

### کیو ناگساری

کیو ناگساری ایک مشہور انڈونیشیائی بھاپ دیے کیلے کا کیک ہے جسے کیلا، مونگ کا آٹا یا چاول کا آٹا، ناریل کے دودھ اور چینی کا استعمال کرکے تیار کیا جاسکتا ہے۔ 

* Bánh chuối ایک پینکیک کے انداز میں تیارBánh chuối ایک پینکیک کے انداز میں تیار
* لپیٹے ہوئے کوے ناگساریلپیٹے ہوئے کوے ناگساری

مزید دیکھیے
-----------

* کیلا ڈبل روٹی
* بینوفی پائی - ایک انگریزی پائی کیلے کا استعمال کرکے تیار کی جاتی ہے۔
* کیک کی فہرست
* کیلے کے پکوانوں کی فہرست

حوالہ جات
---------

1. ↑  "Banana Bread Recipe"۔ Panlasang Pinoy۔ اخذ شدہ بتاریخ 8 جنوری 2022  تحقق من التاريخ في: `|access-date=` (معاونت)

بیرونی روابط
------------

* ویکی ذخائر پر Banana cakes سے متعلق تصاویر
**خواجہ دل محمد** پاکستان کے شاعر، ریاضی دان، ماہر تعلیم اور مصنف ہیں۔

ولادت
-----

1884ء میں لاہور میں پیدا ہوئے

وفات
----

انتقال: 1961ء

نام
---

نام دِل محمد اور قلمی نام خواجہ دِل محمد دِل جبکہ والد کا نام خواجہ نظام الدین ہے۔

جامعہ پنجاب سے ایم۔ اے کیا اور 9 جولائی 1907ء کو اسلامیہ کالج لاہور میں ریاضی کے لیکچرر مقرر ہوئے۔ عمر بھر اس دانش گاہ سے منسلک رہے۔ آخر میں اسی کالج کے پرنسپل بنے اور اسی حیثیت میں 1944ء میں ریٹائر ہوئے۔ ایک اچھے شاعر اور ایک قابل ریاضی دان کا یک جا ہونا خاص دشوار ہے۔ لیکن خواجہ دل محمد کی شخصیت میں شعر و ہندسہ کی ایک یکجائی کو بطور مثال پیش کیا جاسکتا ہے۔ ریاضی کے 32 درسی کتابوں کے مصنف تھے۔ گیتا کا اردو نظم میں ترجمہ کیا۔ سورۃ فاتحہ کی منظوم تفسیر روح قرآن کے نام سے لکھی۔ بچوں کے لیے بھی آسان اور دلچسپ نظمیں لکھتے تھے۔ یونیورسٹی کے فیلو اور سنڈیکیٹ کے رکن تھے۔ بیس سال تک مسلسل لاہور میونسپلٹی کے رکن ہرے۔ لاہور کی ایک سڑک ان کے نام سے موسوم ہے۔

### معلمی

خواجہ دِل محمد ریاضی دان تھے۔ اسلامیہ کالج (ریلوے روڈ)، لاہور میں تقریباً 35 سال تک ریاضی کے اُستاد رہے۔ 1939ء سے 1942ء تک پرنسپل کی حیثیت سے کام کیا۔

### اردو ادب میں مقام

* مزید دیکھیں: **بھگود گیتا**، **گرو گرنتھ صاحب**

خواجہ نے ریاضی میں کتب تصنیف کرنے کے علاوہ شعر و اَدب میں بھی بے شمار خدمات سر انجام دیں۔ قرآن، گیتا اور گرنتھ کے بعض حصوں کے منظوم تراجم کیے۔ متعدد نظمیں لکھیں۔ دوہا نگاری کی حیثیت سے اہمیت رکھتے تھے۔ قیامِ پاکستان کے تین چار سال بعد دوہوں کا مجموعہ ’’پیت کی رِیت‘‘ شائع ہوا جس پر سالِ اشاعت درج نہیں ہے۔دوہوں میں ہندی الفاظ اور اسلوب کا متوازن استعمال کیا گیا ہے۔موضوعات میں بڑا تنوع ہے۔خواجہ نے بہت سے اخلاقی موضوعات پر بھی نظمیں لکھی ہیں جو اُن کے مجموعے ’’مشعلِ راہ‘‘ میں شامل ہیں۔ بالعموم اِن نظموں پر نثریت غالب ہے۔

تصانیف
------

1-درد ِ دل 1938

2-آئینہ اخلاق (پچاس اخلاقی نظمیں)1932

3-روح قرآن (سورة فاتحہ کی منظوم تفسیر)1947

4-بوستان ِ دل 1960

5-صد پارئہ ِ دل(رُباعیات)1946

6-ستاروں کا گیت1917

7-گلزار معنی (اُردو لغت)

8-پریت کی ریت (دوہے)

9-دِل کی گیتا (گیتا کا منظوم ترجمہ)1944

10-جپ جی صاحب (منظوم ترجمہ)1945

11-سُکھ منی صاحب (منظوم ترجمہ)1945

12-روحانی نغمے1955

13-دِل کی بہار (بچوں کے لیے نظمیں)

چندا مامو ں (ان کی ایک نظم)
---------------------------

چندا ماموں آتے ہیں

 دود کٹوری لاتے ہیں

ننھے پیارے بچوں کو

 سُکھ کی نیند سلاتے ہیں

باندھ کے ڈوری کِرنوں کی

 جھولے خُوب جھلاتے ہیں

ننھے ننھے پھولوں پر

 موتی سے برساتے ہیں

خواب کی میٹھی دُنیا کی

 ہم کو سیر کراتے ہیں

سیڑھی رکھ کر کرنوں کی

 ندی آن نہاتے ہیں

موجوں میں لراتے ہیں

 ڈبکی خوب لگاتے ہیں

ہالا کھینچ کے بادل پر

 سادھو سے بن جاتے ہیں

چِتلی چتلی بدلی میں

 چھپ کر دَوڑ لگاتے ہیں

سونے والی دُنیا پر

 چپکے چپکے جاتے ہیں

ہنسنے والے تاروں میں

 گیت خوشی کے گاتے ہیں  

(دِل کی بہار)

حوالہ جات
---------

1. ↑  تاریخ ادبیات مسلمانان پاکستان و ہند: جلد 5، صفحہ 132۔
2. ↑  تاریخ ادبیات مسلمانان پاکستان و ہند: جلد 5، صفحہ 132۔
**الاخفش الاوسط** بصرہ کے عظیم نحویوں میں سے ایک ہیں

نام
---

ابو الحسن سعید بن مسعدۃ المجاشعی بالولاء النحوی البلخی المعروف بالا خفش الاوسط۔

علمی مقام
---------

آپ بصرہ کے نحویوں میں سے ایک ہیں۔ اخفش اکبر، ابو الخطاب ہیں۔ نیز آپ اہل ہجر کے نحوی بھی تھے۔ اور ان کے موالی میں سے تھے۔ آپ کا نام عبد الحمید بن الحمید ہے۔ آپ اجلع تھے۔ اجلع وہ ہوتا ہے جس کے ہونٹ اس کے دانتوں پر منضم نہ ہو تے ہوں۔ اور اخفش، چھوٹی آنکھوں کے ساتھ کمزور نگاہ کو کہتے ہیں۔ آپ کو اخفش اصغر بھی کہا جاتا ہے اور جب علی بن سلیمان المعروف بالاخفش نمودار ہوئے تو آپ اخفش اوسط بن گئے۔ ابو عبید ہ اور سیبویہ وغیرہ نے آپ سے علم حاصل کیا ہے۔ اور اخفش اوسط مذکور عربی زبان کے ائمہ میں سے تھے۔ آپ نے سبیویہ سے نحو سیکھی ہے لیکن آپ اس سے بڑے تھے۔ آپ کہا کرتے تھے کہ سیبویہ نے اپنی کتاب میں جو کچھ لکھا ہے اسے مجھ پر پیش کیا ہے۔ اور آپ کا یہ بھی خیال ہے کہ وہ نحو کو مجھ سے بہتر جانتے ہیں۔ اور آج میں اسے آپ سے بہتر جانتا ہوں۔ آپ نے قرآن مجید ن کے حوالے سے تفسیر معانی القرآن لکھی۔ ابو العباس ثعلب نے بحوالہ آل سعید بن سالم بیان کیا ہے۔ ان کا بیان ہے کہ فراء سعید مذکور کے پاس آئے تو آپ انھیں کہنے لگے کہ اہل لغت اور اہل عربیت کا سردار تمہارے پاس آیا ہے تو فتراء نے کہا جب تک اخفش زندہ ہے اس وقت تک نہیں۔ اخفش نے عروض میں بحر الحبب کا اضافہ کیا ہے۔

تصنیفات
-------

* ۔1۔ کتاب تفسیر معانی القرآن
* ۔2۔ کتاب الاوسط فی النحو
* ۔3۔ کتاب المقاسیس فی النحو
* ۔4۔ کتاب الاشتقاق
* ۔6۔ کتاب العروض
* ۔7۔ کتاب القوافی
* ۔8۔ کتاب معانی الشعر
* ۔9۔ کتاب الملوک
* ۔10۔ کتاب الاصوات
* ۔11۔ کتاب المسائل الکبیر
* ۔12۔ کتاب المسائل الصغیر

وفات
----

اخفش اوسط کی وفات 215ھ 830ء میں وفات ہوئی

حوالہ جات
---------

1. ↑  جی این ڈی آئی ڈی:  — اخذ شدہ بتاریخ: 7 اگست 2022
2. ↑
3. ↑  تاریخ ابن خلکان المعروف وفیات الاعیان و ابناء الزمان جلد 2 صفحہ 318 نفیس اکیڈ یمی اردو بازار کراچی
4. ↑  الموسوعہ العربيہ العالميہ
**اڈھوال** ایک گاؤں ہے جو اڈیالہ روڈ پر راولپنڈی ، پنجاب ، پاکستان میں واقع ہے۔ اسے Adhwal اور Adhwaal بھی کہا جاتا ہے۔ یہ پوٹھوہار سطح مرتفع میں دریائے سوان کے قریب واقع ہے۔

1952 ءمیں تقسیم ہند کے بعد پہلی مردم شماری میں راولپنڈی ڈویژن میں کیمبل پور ضلع کی تحصیل فتح جنگ میں ادھوال کی فہرست بنائی گئی تھی۔  اس کا رقبہ3 مربع میل ہے اس وقت اس کی آبادی 1,310 نفوس پر مشتمل تھی جس میں 710 مکانات تھے۔

تاریخ
-----

تقسیم ہند سے پہلے، ادھوال ضلع کیمبل پور (جو اب اٹک کے نام سے جانا جاتا ہے) کا ایک گاؤں تھا۔ اس میں سکھ، ہندو اور مسلمان آباد تھے اور یہ ان گاؤں میں سے ایک تھا جہاں فسادات پر قابو پانے کے لیے فوج کو بلایا گیا تھا۔ یہ ان گاؤں میں سے ایک ہے جہاں مارچ 1947 ءمیں فسادی ہجوم نے گاؤں کا ایک بڑا حصہ جلا دیا تھا۔ گاؤں کے قریب سونا دریافت ہوا، لیکن گاؤں کی معیشت اب بھی زیادہ تر زرعی ہے۔

گاؤں میں بولی جانے والی زبانوں میں پنجابی ، پوٹھوہاری اور اردو شامل ہیں۔

کمائی کا ذریعہ
--------------

یہ علاقہ بنیادی طور پر زرعی ہے۔ گندم اور جو اس گاؤں میں پیدا ہونے والی اہم فصلیں تھیں، حالانکہ حالیہ برسوں میں یہ رجحان زیادہ گندم کی پیداوار کی طرف مڑ گیا ہے۔

مشہور لوگ
---------

ادھوال گیانی گورمکھ سنگھ مسافر کی جائے پیدائش تھی، جو بعد میں بھارتی پنجاب کے وزیر اعلیٰ بنے۔ ہندوستان کی تقسیم کے بعد، مسافر اپنے خاندان کے افراد کے ساتھ ہندوستان ہجرت کر گئے تھے۔ انہوں نے ادھوال پرائمری اسکول  میں تعلیم حاصل کی اور راولپنڈی سے اسکول کی تعلیم مکمل کی۔ مسافر ہندوستان کے دوسرے اعلیٰ ترین شہری اعزاز پدم وبھوشن کے وصول کنندہ تھے۔ سائنس دان وریندر لال چوپڑا جو انڈین کونسل آف ایگریکلچرل ریسرچ کے سربراہ بھی تھے بھی اسی گاؤں میں پیدا ہوئے تھے۔ وہ ہندوستان کا تیسرا سب سے بڑا شہری اعزاز پدم بھوشن حاصل کرنے والا تھا۔ ادھوال (ہڈوال) شری بوٹا سنگھ (1873-1943) کی جائے پیدائش بھی ہے جس نے روحانی تنظیم کی سربراہی کی جو اب "سنت نرنکاری مشن" کے رجسٹرڈ ٹیگ کے تحت پوری دنیا میں پھیلی ہوئی ہے۔

حوالہ جات
---------

1. ↑  "Census of Pakistan, 1951" (PDF)۔ اخذ شدہ بتاریخ 30 مئی 2020
2. ↑  "Giani Gurmukh Singh Musafir"۔ Giani Gurmukh Singh Musafir۔ Giani Gurmukh Singh Musafir Trust۔ 16 فروری 2023 میں اصل سے آرکائیو شدہ۔ اخذ شدہ بتاریخ 30 مئی 2020  الوسيط `|url-status=` تم تجاهله (معاونت)
**ابوالحسن** ( (بنگالی: আবুল আহসান)‏ (28 دسمبر 1936  – 7 دسمبر 2008) ایک بنگلہ دیشی سفارت کار تھے۔

تعلیم
-----

ابوالحسن نے ڈھاکہ یونیورسٹی (1959) سے معاشیات میں ایم اے اور فلیچر اسکول آف لا اینڈ ڈپلومیسی (1962) سے بین الاقوامی تعلقات میں ایم اے کیا ۔ انھوں نے پاکستان کے سول اور فارن سروسز کے امتحان میں اول پوزیشن حاصل کی اور 1961 میں فارن سروس میں شمولیت اختیار کی اور کئی سفارتی عہدوں پر فائز رہے۔ انھوں نے اپنا سیکنڈری اسکول سرٹیفکیٹ نواکھلی ضلع اسکول سے مکمل کیا۔

کیریئر
------

بنگلہ دیش کی آزادی کے بعد ابوالحسن نے 34 سال تک بنگلہ دیشی فارن سروس میں خدمات انجام دیں اور واشنگٹن ڈی سی میں بنگلہ دیشی سفیر کے طور پر اپنے کیریئر کا خاتمہ کیا۔ انھوں نے پولینڈ، اٹلی، پاکستان  اور ریاستہائے متحدہ (1991-93) میں اقوام متحدہ میں ملک کے سفیر اور نائب مستقل نمائندے کے طور پر خدمات انجام دیں۔وہ ساؤتھ ایشین ایسوسی ایشن فار ریجنل کوآپریشن (سارک) (1987-89) کے  سیکرٹری جنرل کے ساتھ ساتھ بنگلہ دیش کے وزیر خارجہ (1989-91) بھی تھے۔ وہ 1994 میں اسلامی ممالک کی تنظیم (او آئی سی) کے سربراہی اجلاس کے ذریعہ تنظیم کے خصوصی اداروں کے کام کے بارے میں رپورٹ کرنے کے لیے قائم کردہ نامور شخصیات کی کونسل کے 15 ارکان میں سے ایک تھے۔ 1996 سے 1999 تک، انھوں نے اقوام متحدہ کی تعلیمی سائنسی اور ثقافتی تنظیم (یونیسکو) کے ایگزیکٹو بورڈ کے رکن کے طور پر خدمات انجام دیں۔

ابوالحسن نے انڈیپنڈنٹ یونیورسٹی بنگلہ دیش میں نائب صدر کے طور پر خدمات انجام دیں۔ وہ فیئر الیکشن مانیٹرنگ الائنس کے چیئرپرسن تھے اور کئی سالوں تک گورننس اور الیکشن سے متعلق سرگرمیوں میں شامل رہے اور گڈ گورننس اور جمہوریت کے فروغ کے لیے وقف شہریوں کی تنظیم سینٹر فار ڈیموکریسی کے صدر کے عہدے پر بھی فائز رہے۔ انھوں نے بڑی تعداد میں اجلاسوں اور کانفرنسوں میں بنگلہ دیش کی نمائندگی کی جن میں اقوام متحدہ کی جنرل اسمبلی اور سلامتی کونسل کے اجلاس، دولت مشترکہ کے سربراہی اجلاس اور وزارتی سطح کے اجلاس، ناوابستہ تحریک اور اسلامی کانفرنس کی تنظیم (OIC) شامل ہیں۔

وفات
----

وہ 7 دسمبر 2008 کو دل کا دورہ پڑنے سے انتقال کر گئے۔

حوالہ جات
---------

1. ↑
2. ↑  "Roll of Honour"۔ High Commission of Bangladesh in Islamabad۔ 2019۔ 12 مئی 2021 میں اصل سے آرکائیو شدہ۔ اخذ شدہ بتاریخ 28 اگست 2021
3. ↑  "List of Former Secretaties"۔ South Asian Association for Regional Cooperation۔ 02 ستمبر 2015 میں اصل سے آرکائیو شدہ۔ اخذ شدہ بتاریخ 10 اگست 2015
4. ↑  "First SAARC head Abul Ahsan dies"۔ bdnews24.com۔ 7 December 2008
**نتیش کمار** بہار کے وہ وزیر اعلیٰ ہیں جو 2005ء سے تا حال اپنے عہدے پر فائز ہیں، حالانکہ ایک مرتبہ 17 مئی 2014ء میں اور دوسری مرتبہ 26 جولائی 2017ء میں انھوں نے استعفا بھی دیا اور پہلی مرتبہ کے استعفے کے بعد فروری 2015ء کو وزیر اعلیٰ کے عہدے پر فائز ہوئے اور دوسری مرتبہ کے استعفے کے بعد انھوں نے این ڈی اے سرکار کے اتحاد کے ساتھ فوراً واپسی کی اور اپنا عہدہ سنبھالا اور 10 اپریل 2016ء کو اپنی سیاسی جماعت (جنتا دل یونائیٹڈ) کے قومی صدر منتخب کیے گئے۔

پیدائش
------

بہار کے موجودہ وزیر اعلیٰ نتیش کمار کی پیدائش، دار الحکومت پٹنہ کے ایک گاؤں، بختیار پور میں ہوئی، تاریخ پیدائش، 1 مارچ 1951ء ہے۔

تعلیم
-----

نتیش کمار نے نیشنل انسٹی ٹیوٹ آف ٹیکنالوجی پٹنہ سے ڈگری حاصل کی۔

سیاسی زندگی
-----------

جنتا دل یونائیٹڈ کے قومی صدر اور بہار موجودہ وزیر اعلیٰ شری نتیش کمار، مختلف مواقع پر شعبۂ وزارت کے مختلف عہدوں پر فائز رہے۔ جیسے کہ وزیر ریل، وزیر زراعت اور وزیر نقل و حمل (ٹرانسپورٹ) وغیرہ۔

کارہائے نمایاں
--------------

شری اٹل بہاری واجپائی کے عہد وزارت میں پاس کیے گئے چار بڑے شہروں (چنئی، کولکاتہ،ممبئی اور دہلی) کو جوڑنے والی عظیم ترین شاہراہ تعمیر پر زور دیا اور کام کی تکمیل کی۔ تعلیمی مسائل پر توجہ دی۔ بہار مدرسہ بورڈ کو اور زیادہ ترجیحات بخشی۔ جرائم کے خلاف سخت قوانین بنائے اور مکمل طور پر شراب بندی کے قانون پر سختی سے عمل کیا اور بہار کی تعمیرات و ترقیات کو بین الاقوامی سطح پر نمایاں پہچان بخشی۔

آئندہ انتخابات
--------------

بہت سارے وزراء کے مشورے کے مطابق یہ بات تھی کہ شری نتیش کمار 2019ء میں ہونے والے الیکشن میں وزیر اعظم کے عہدے داری کے لیے کام کریں لیکن انھوں نے اس معاملے میں کوئی دلچسپی نہیں لی۔ لیکن بہرحال یہ ضرور ہے کہ وہ ایک بہترین سیاسی لیڈر ہیں جن سے کافی امیدیں ہیں۔

حوالہ جات
---------

1. ↑  ربط :    — اخذ شدہ بتاریخ: 26 اپریل 2014 — اجازت نامہ: CC0
**آیۃ اللہ العظمی میرزا حسن شیرازی** (پیدائش: 25 اپریل 1814ء— وفات: 20 فروری 1895ء) عظیم شیعہ عالم تھے۔

حیات و واقعات
-------------

1203 ہجری (1814ء - 1815ء) میں ایران کے شہر شیراز میں پیدا ہوئے۔ 29 سال کی عمر میں شیراز کو چھوڑ کر نجف میں علوم دینیہ کے حصول کے لیے شیخ انصاری کے شاگرد ہو گئے۔

ان کے سیاسی قائدانہ کارناموں میں سب سے معروف کارنامہ ایران کی مشہور سامراج مخالف بغاوت تحریک تمباکو کی قیادت ہے۔ جب ان کے ایک فتوی نے ناصرف اس وقت کے بادشاہ ناصر الدین قاچار کو گھٹنے ٹیکنے پر مجبور کر دیا بلکہ برطانوی سرمایہ داروں کے قبضہ گروپ کو بھی ایران سے بھاگنے پر مجبور کر دیا۔

انھوں نے 1281 ہجری (بمطابق 1864ء - 1865ء) میں اپنے استاد شیخ انصاری کی وفات کے بعد ان کی جگہ سنبھالی اور تیس برس تک بطور مرجع تقلید خدمات سر انجام دیں۔

انھوں نے 82 سال کی عمر میں سامراء میں وفات پائی۔ ان کی قبر نجف میں حضرت علی رضی الله تعالی عنه کے روضے میں واقع ہے۔

تلامذہ
------

ان کے شاگردوں میں سیّد محمد کاظم یزدی، ملا محمد کاظم خراسانی، میرزا محمد تقی شیرازی (المعروف میرزا دوم)، شیخ فضل اللہ نوری اور شیخ اسماعیل شیرازی کے نام مشہور ہیں۔

مزید مطالعات
------------

ناصر الدین قاچار

تحریک تمباکو
آشوب چشم سے متاثر ایک آنکھ
**آشوب چشم**، **گلابی آنکھ** یا **آنکھ آنا** (انگریزی: Conjunctivitis) باریک جھلی (آنکھ کی جھلی) میں سوزش کا نام ہے جو آنکھ کے سفید حصے (سفیدہ چشم) کو ڈھانپتی ہے۔ اس جھلی کی سفید رنگت گلابی یا سرخ رنگ میں تبدیل ہو جاتی ہے۔ آشوب چشم زیادہ تر ایک وائرس کے باعث ہوتی ہے۔ یہ بیکٹیریا کے کسی انفیکشن یا الرجی کے رد عمل کے باعث بھی ہو سکتی ہے۔ آشوب چشم کو **آنکھ کی جھلی کی سوزش** بھی کہتے ہیں۔

علامات
------

اس کی علامات ایک یا دونوں آنکھوں میں ہوسکتی ہیں۔ عام طور پر گلابی آنکھ کا پتہ لگانا بہت آسان ہوتا ہے۔ جب جھلی سوجن ہوجاتی ہے تو ، آنکھ خود کی حفاظت کے لیے بلغم اور آنسو پیدا کرتی ہے۔یہ عام طور پر ایک آنکھ میں ظاہر ہونے والے مادے کے اخراج کے ساتھ شروع ہوتا ہے۔ لوگ اٹھتے ہیں اور آنکھ گوند لگے لفافے کی طرح مہر لگ جاتی ہے۔ دوسری سب سے واضح علامت آنکھوں کے سفیدے کی سرخی ہے۔ گلابی آنکھ سے سوجن یا سوجن خون کی نالیوں میں زیادہ دکھائی پڑتی ہے ، جس کی وجہ سے لالی ہو جاتی ہے۔ گلابی آنکھ بھی خارش اور آنکھیں بند آنکھوں ، آنکھوں میں دانے دار احساس ، پلکوں کی سوجن ، ابر آلود بصارت ، جلتا ہوا احساس اور ہلکی حساسیت کا سبب بن سکتی ہے۔

ایک غلط فہمی یہ بھی پائی جاتی ہے کہ گلابی آنکھ کی الرجی کا پھیلاؤ صرف متاثرہ شخص کو دیکھنے سے ہوتی ہے، جبکہ پھیلاؤ کی ایک اہم وجہ آنکھوں سے نکلنے والا پانی ہوتا

وجوہ
----

گلابی آنکھ کئی وجوہات کی بنا پر ہوسکتی ہے۔ الرجی ان کی ایک وجہ ہے۔ تاہم ، الرجی کا رد عمل آنکھوں تک محدود ہوسکتا ہے یا نہیں اور شدید الرجی کا نتیجہ بڑھا ہوا جھٹکا لگ سکتا ہے اور آنکھ بری طرح متاثر ہو سکتی ہے۔

مزید دیکھیے
-----------

* آنکھ
* وائرس
* انفیکشن
* الرجی

حوالہ جات
---------

1. ↑  "آشوب چشم (آنکھ کی جھلی کی سوزش)"۔ 15 جولا‎ئی 2020 میں اصل سے آرکائیو شدہ۔ اخذ شدہ بتاریخ 13 جولا‎ئی 2020  الوسيط `|url-status=` تم تجاهله (معاونت)
2. ↑  گلابی آنکھ (آشوب چشم): اسباب ، علامات اور علاج - صحت - 2020[*مردہ ربط*]
3. ↑  "گلابی آنکھ اور الرجی کے مابین فرق"۔ 17 جولا‎ئی 2020 میں اصل سے آرکائیو شدہ۔ اخذ شدہ بتاریخ 13 جولا‎ئی 2020  الوسيط `|url-status=` تم تجاهله (معاونت)
**سی سی پی او محمد عمر شیخ** ایک پاکستانی پولیس افسر تھے جن کا تعلق خانپور ، رحیم یار خان ضلع ، پنجاب سے تھا

شیخ نے ابتدائی تعلیم ایک سرکاری سکول سے حاصل کی۔ اس کے والدین سیالکوٹ کے نواح میں ڈسکہ سے خان پور ہجرت کر گئے تھے۔ ان کے والد چمڑے کا کاروبار کرتے تھے۔ شیخ نے پنجاب یونیورسٹی لاہور سے ایم بی اے کیا اور پھر سی ایس ایس کا امتحان پاس کیا۔ پولیس افسر بننے کی امید میں اس نے سی ایس ایس کی دوبارہ تیاری شروع کر دی، اس بار نمایاں پوزیشن حاصل کرنے میں کامیاب رہے اور پھر اس نے 20ویں کامن گروپ سے اپنے پولیس کیریئر کا آغاز کیا۔ اس نے امریکا کی جارج واشنگٹن یونیورسٹی میں سائبر کرائم اور ڈیجیٹل فرانزک کا بھی مطالعہ کیا ہے۔ اس نے لندن میں برطانوی خفیہ ایجنسی سیکرٹ انٹیلی جنس سروس سے تربیت بھی حاصل کی ہے۔   

عمر شیخ موٹروے پولیس اور نیشنل کاؤنٹر ٹیررازم اتھارٹی میں انسداد دہشت گردی کے ڈائریکٹر جنرل بھی رہ چکے ہیں۔ اپنے 28 سالہ پولیس کیرئیر میں عمر شیخ 1997ء سے 2008ء تک سندھ اور پنجاب کے دس اضلاع کے پولیس سربراہ رہ چکے ہیں۔ 

23 مارچ 2023ء کو بوجہ ہارٹ اٹیک وفات پا گئے ،

حوالہ جات
---------

1. 1 2  Imran Gabol (January 1, 2021)۔ "Lahore CCPO Umar Sheikh removed from post"۔ DAWN.COM
2. ↑  "CCPO Lahore Umar Sheikh removed from post"۔ The Express Tribune۔ January 1, 2021
3. ↑  "Umar Sheikh removed as Lahore CCPO"۔ www.thenews.com.pk
4. ↑
**پیر ابوالفیض محمد عبد الکریم چشتی** انھیں محدث ابدالوی بھی کہا جاتا ہے۔

ولادت
-----

ابوالفیض عبد الکریم ابدالوی ضلع سرگودھا تحصیل بھلوال کے معروف گاﺅں ابدال میں ایک روحانی اور علمی زمیندار گھرانے میں یکم جنوری 1930ء میںپیدا ہوئے۔ والد گرامی میاں حافظ محمد سراج الدین نے آپ کا نام محمد عبد الکریم رکھا۔ آپ کی کنیت ابوالفیض جبکہ درجہ ولایت قطب عالم ہے۔

تعلیم
-----

عبد الکریم ابدالوی نے ابتدائی تعلیم، ناظرہ قرآن پاک، درس نظامی والدہ اور اپنے چچا زاد بھائی شیخ الحدیث میاں سیف الدین سالمی نقشبندی سے حاصل کی۔ علم میراث کی کتابیں مولانا سلطان احمد حاصلانوالہ ضلع گجرات سے پڑھیں۔ آپ کے والد محترم ایک دانائے راز عالم دین تھے، انھوں نے آپ کے بچپن میں ہی فرما دیا تھا کہ میرا بیٹا دین کا عالم ہوگا۔آپ درس نظامی کی تکمیل کے بعد پیر محمد شاہ بھیروی کے دراقدس پر حاضر ہوئے اور دورہ حدیث کی تکمیل کی درخواست پر مرشد نے فرمایا لائل پور میں ہندوستان کے ایک بڑے محدث عالم دین اور عاشق رسول ہیں ان کے پاس جائو۔ چنانچہ آپ مرشد کریم کے حکم پر فیصل آبادعلم دین حاصل کرنے کے لیے آگئے۔ جہاں ابوالفضل مولانا علامہ سردار احمد چشتی قادری کی شفقت کے سایہ دورہ حدیث اور روحانیت کی منازل طے کیں۔ 1954ء میں خانقاہ ڈوگراں سے میاں نوکر حسین نامی ایک شخص اپنے دیگر رفقا سمیت محدث اعظم کی خدمت میں حاضر ہوا ۔ علاقہ میں لوگوں کی اصلاح کے لیے ایک ایسا عالم دین نعمت خدا وندی تھی۔ چنانچہ محدث اعظم پاکستان نے انھیں اس دعا کے ساتھ بھیجا کہ وہاں پر ثابت قدمی اور دین کی تبلیغ کا کام شروع ہو سکے۔

دار العلوم کا قیام
------------------

1958ء میں حضرت ابدالوی نے وہاں دار العلوم چشتیہ رضویہ کی بنیاد رکھی۔ جہان سے ہزاروں طلبہ عالم دین بن کر ملک کے کونے کونے میں پیغام توحید و عشق رسول کے لیے پھیل گئے۔ شاہدین بتاتے ہیں کہ جب قبلہ حضرت ابدالوی وعظ فرماتے یا خطبہ جمعہ ارشاد کرتے تو راہ چلے لوگ بھی رک کر آپ کے ارشادات سنتے اور صرف تبلیغ ووعظ ہی نہیں بلکہ آپ نے تصنیف و تالیف کا سلسلہ بھی جاری کیا۔ جس میں آپ نے اپنی تصانیف کی فی سبیل اللہ تقسیم کا سلسلہ جاری رکھا۔، تحریک نفاذ مصطفٰی کے دوران میں عبد الکریم ابدالوی کا مسکن ملک بھر کی مرکزی قیادت کا مرکز رہا۔ آپ تحریک ختم نبوت میں پیش پیش رہے جس کی پاداش میں آپ کو تین ماہ شیخوپورہ جیل میں قید و بند کی صعوبتوں کا بھی سامنا کرنا پڑا۔ آپ کی زیر نگرانی اور سرپرستی میں المصطفٰی ویلفیئر سوسائٹی، ٹیوشن، سنٹر، فری ڈسپنسری، ابوالفیض قرآن اکیڈمی، غوث الاعظم تعلیم سنٹر، امام الاعظم ابوحنیفہ تعلیمی سنٹر اور ابوالفیض فاؤنڈیشن سمیت خدمت کے دیگر ادارے پروان چڑھے۔جبکہ مستحقین کی در پردہ مالی اعانت اور غریب گھرانوں کی بچیوں کی شادیوں کے سلسلہ میں بھی آپ پیش پیش رہے۔

تصنیفات
-------

قبلہ ابدالوی کی یادگار تصانیف مندرجہ ذیل ہیں

* عصمت ابی البشر،
* التوحید
* دینی تعلیم کیوں ضروری ہے؟
* تنویرالقبور
* فیض مرشد
* پیغام رجب
* احکام قربانی
* تذکار شہداء
* اللہ اور رسول کے سنہری اصول
* حزب مجاہد
* ہم عید میلاد النبی کیسے منائیں
* سود
* مسئلہ علم غیب
* فتاویٰ کریمیہ ۔

وفات
----

قبلہ ابوالفیض محمد عبد الکریم ابدالوی نے 31 اکتوبر 2003ء کو رحلت فرمائی آپ کا مزار پر انوار دار العوم چشتیہ خانقاہ ڈوگراں میں مرجع خلائق ہے،

حوالہ جات
---------

1. ↑
2. ↑
**اختر محی الدین**(پیدائش 1 مارچ 1956 چمن ، پاکستان )، ایک پاکستانی پیشہ ور فٹ بال کوچ اور سابق کھلاڑی ہیں جو حال ہی میں پی ایم سی ایتھلیٹکو کے ہیڈ کوچ تھے۔  محی الدین 2007 سے 2008 تک پاکستان فٹبال ٹیم کے ہیڈ کوچ بھی رہے۔

انتظامی کیریئر
--------------

جب سلمان شریدہ نے 2007 میں پاکستان مینیجر کا عہدہ چھوڑ دیا تو محی الدین کو 2010 کے ورلڈ کپ کوالیفائر سے 2 ماہ قبل یہ ذمہ داری سونپی گئی۔  پاکستان کو ایشین چیمپئن عراق کا سامنا کرنا پڑا۔ پاکستان کو پہلے مرحلے میں 7-0 سے شکست ہوئی تھی لیکن وہ دوسرے مرحلے میں عراق کو صفر کے مقابلے ڈرا کرنے میں کامیاب رہا۔  دوسرے مرحلے کے ڈرا کے بعد، محی الدین کو 2008 کے بقیہ میچز کے لیے بطور منیجر برقرار رکھا گیا۔ پاکستان نے 2008 کے اے ایف سی چیلنج کپ کوالیفائر کی تیاری کے طور پر مارچ کے آخر میں نیپال کے خلاف دو میچوں کی سیریز کھیلی۔  پاکستان پہلا میچ 2-1 سے ہار گیا ۔ تاہم دوسرے میچ میں انھوں نے باؤنس بیک کیا اور 2-0 سے کامیابی حاصل کی۔ 
اس کے بعد انھوں نے 2008 کے اے ایف سی چیلنج کپ کوالیفائرز کے لیے تائپے کا سفر کیا جہاں پاکستان مین راؤنڈ کے لیے کوالیفائی کرنے کے لیے فیورٹ تھے۔ پاکستان نے سب سے پہلے چائنیز تائپے کا مقابلہ کیا اور وہ 1-0 سے 2-1 پر واپس آئے اور آخر کار گیم جیت لیا۔  تاہم اگلے گیم میں سری لنکا نے کسن جے سوریا کی ہیٹ ٹرک سے پاکستان کو 7-1 سے شکست دی۔  فائنل گیم ڈیڈ ربر ہونے کے ساتھ، پاکستان نے گوام کے خلاف 9-2 سے بڑی جیت حاصل کی، یہ پاکستان کی تاریخ میں سب سے بڑی فتح ہے۔  ساف چیمپئن شپ 2008 محی الدین کا بطور منیجر آخری ٹورنامنٹ ثابت ہو اجب پاکستان گروپ مرحلے سے آگے جانے میں ناکام رہا پاکستان مالدیپ سے 3-0، بھارت سے 2-0 اور نیپال سے 4-1 سے ہارا۔  وہ 2010 کے ایشین گیمز کے لیے پاکستان مینیجر کے طور پر گراہم رابرٹس کے ساتھ کوچنگ کنسلٹنٹ کے طور پر مختصر طور پر واپس آئے۔ ٹیم نے خراب کارکردگی کا مظاہرہ کیا کیونکہ پاکستان نے اپنے 3 میچ ہارے اور ایک ڈرا ہوا جس کے بعد محی الدین کو تبدیل کر دیاگیا۔  انھیں 2011/12 سیزن کے لیے پی ایم سی ایتھلیٹکو کا ہیڈ کوچ مقرر کیا گیا تھا۔  پی ایم سی ایتھلیٹکو لیگ میں 14 ویں نمبر پر رہی۔

حوالہ جات
---------

1. 1 2  "Akhtar Mohiuddin to take over as head coach of PMC Athletico"۔ DAWN.COM (بزبان انگریزی)۔ 3 April 2011۔ اخذ شدہ بتاریخ 07 نومبر 2011
2. 1 2 3 4  Ali Ahsan (5 January 2018)۔ "The decade-long decline of Pakistani football after a rare high"۔ Dawn۔ اخذ شدہ بتاریخ 30 مارچ 2022
3. ↑  Ali Ahsan (20 July 2011)۔ "Not because they can't but because they won't"۔ Dawn
4. ↑  "Nepal fight back to beat Pakistan: Soccer"۔ Dawn۔ 26 March 2008
5. ↑  "Nepal v Pakistan - International Friendly - 27 March 2008"۔ Dekh Pakistan۔ 27 March 2008
6. ↑  "Chinese Taipei VS Pakistan 1 - 2"۔ Soccerway۔ 2 April 2008
7. ↑  "Pakistan vs Sri Lanka 1-7"۔ Goal۔ 4 April 2008
8. ↑  "Pakistan vs Guam 9-2"۔ Goal۔ 6 April 2008
9. ↑  Shazia Hasan (9 June 2008)۔ "PFF sacks coach after dismal show in Male"۔ Dawn (بزبان انگریزی)۔ اخذ شدہ بتاریخ 11 نومبر 2021
10. ↑  "2011–12 Pakistan Premier League Table"۔ Football Pakistan

بیرونی روابط
------------

* فیصل نے اختر محی الدین کو ہیڈ کوچ مقرر کر دیا۔